**§ 31. Աշխարհի պետությունների խմբավորումը**

**(նոր նյութի ուսումնասիրության դաս)**

**Ուսուցիչ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| Առարկան - աշխարհագրություն | | | | |
| Դասարանը – 7-րդ | Ուստարի – 2021-2022 | | Կիսամյակը – 2-րդ | |
| Թեման | ԱՇԽԱՐՀԻ ՊԵՏՈՒԹՅՈՒՆՆԵՐԻ ԽՄԲԱՎՈՐՈՒՄԸ | | | |
| Դասի նպատակը | Ձևավորել գիտելիքներ պետությունների քանակական և որակական հատկանիշների հիման վրա դասա­կարգման և խմբավորման հիմնական սկզբունքների վերաբերյալ,  Բնութագրել և քատեզի վրա ցույց տալ տարբեր հատկանիշներով առանձնացված պետությունները: | | | |
| Վերջնարդյունքները | Արդյունքում սովորողը պետք է կարողանա.  Դասակարգել պետությունները՝ ըստ քանակական և որակական հատկանիշների:  Համեմատել հանրապետական և միապետական կառավարման, ունիտար (միասնական) և դաշնային պետական կառուցվածքի ձևերի էական հատկանիշներն ու քարտեզի վրա ցույց տալ այդպիսի երկրներ:  Համեմատել պետությունները՝ ըստ զարգացման մակարդակի: | | | |
| Ընդհանրական խաչվող հասկացությունները | *Օրինաչափություններ*  Դաշնային կառավարումը՝ աշխարհում մեծ և բազմազգ պետու­թյուններին բնորոշ հատկանիշ:  *Համակարգեր և համակարգերի մոդելներ*  Պետական կառուցվածքը՝ որպես կառավարման հատուկ համակարգ:  *Կայունություն և փոփոխություն*  Պետությունների դասակարգումը, ըստ զարգացման մակարդակի, զարգացած երկրների պարագայում որպես կայունության, իսկ զարգացողների դեպքում՝ փոփոխության դրսևորում: | | | |
| Միջառարկայական կապերը | Հայոց լեզու - Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպա­տակին, խնդիրներին և լսարանին համապատասխան գրա­գետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  Համաշխարհային պատմություն **-** Կարողանալ պետությունների քանա­կական ու որակական հատկանիշներով ժամանակակից դասա­կարգումները կապել պատմական կարևոր իրադարձությունների հետ. գաղութային համակարգերի և կայսրությունների փլուզումներ, համաշ­խարհային պատերազմներ և այլն: | | | |
| Անհրաժեշտ նյութեր, տեխնիկական միջոցներ | Դասագիրք, աշխարհի քաղաքական քարտեզ, A1 չափսի պաստառներ, գունավոր մարկերներ, պետությունների դասակարգման գծապատկեր և այլն: | | | |
| Ուսուցման մեթոդներ | Զրույց, մտագրոհ, ցուցադրում, աշխատանք տեքստով, «Շրջագայություն պատկերասրահում»: | | | |
| **ԴԱՍԻ ԸՆԹԱՑՔԸ** | | | | |
| **Դասի փուլերը** | **Փուլի խնդիրները** | **Ուսուցչի**  **գործողությունները** | | **Աշակերտի գործողությունները** |
| **1. Կազմակեր­պչա­կան մաս**  **(1-2 րոպե)** | Նախապատ­րաստվել դա­սին | Աշակերտների և ուսուցչի փոխադարձ ողջույն, բացակաների ամրագրում: | | Պատասխանում են ուսուցչի հարցերին: |
| **2. Հետաքրք­րու­թ­յան խթա­նում**  **(3-4 րոպե)** | Շարժել սովո­րող­­­ների հետա­­քրքր­ու­թյունը ուսում­նասիր­վող թե­մա­յի նկատ­մամբ: | Հարցնում է սովորողներին.  - Որոն՞ք են աշխարհի՝ ամենամեծ տարածքով  երկրները:  - Որո՞նք են աշխարհի ամենազար­գացած երկրները: | | Սովորողները պա­տաս­­­­­­խանում են տր­ված հարցերին, առա­­ջադ­րում հնա­րավոր վար­­­կած­ներ: |
| **3. Դասի թեմայի և նպատակի ձևակերպում**  **(2-3 րոպե)** | Քննարկման արդ­յունք­նե­րից բխեց­նել դասի նպա­տակը: | Այսօրվա դասի թեման է «Աշխարհի պե­տությունների խմբավորումը»: Դասի նպատակն է սովորողների մոտ ձևավորել գիտելիքներ պետություն­նե­րի քանակական և որակական հատ­կանիշների հիման վրա դասա­կարգ­ման և խմբավորման հիմնական սկզ­բունքների վերաբերյալ,  բնութագրել և քատեզի վրա ցույց տալ տարբեր հատկանիշներով առանձ­նացված պետությունները: | | Աշակերտները տետ­րում գրում են դասի թեման և նպատակը: |
| **4. Ուսումնա­կան նյութի նախ­­նա­կան յուրացում**  **(14-16 րոպե)** | Բացատրել օրի­նակների հիման վրա պետու­թյունների խմ­բա­վորումը՝ ըստ քանակական (տա­րածքի մե­ծու­թյուն, բնակ­չության թիվ և այլն) և որա­կա­կան (քաղաքա­կան կա­ռուց­վածք, աշխար­հա­­գրա­կան դիրք, տն­տե­­սա­կան զար­գացում և այլն) հատկա­նիշների: | Բացատրում է պետությունների քա­նակա­կան և որակական հատկա­նիշ­նե­րով խմբավորման տարբերությու­ն­ները: Հակիրճ ներկայացնում է պետու­թյունների խմբավորումը և դասա­կար­գումը՝ ըստ տարածքի մեծության, բնակչության թվի, պետական կառա­վար­ման ձևի, տա­րած­­քային կառուց­ված­քի (ըստ տա­րածքային կազմա­կերպման), աշխար­հագրական դիրքի և սոցիալ-տնտեսական զարգացման մակարդակի: | | Ուսուցիչը դասի սկզբին սովորողներին բաժանում է 5 խմ­բի և հա­ն­ձ­նա­րարում է յուրա­քան­չյուր խմբին, պաստառի վրա գծապատկերելով և այլ հնարներ կիրառելով, ներկայացնել դասի իր հատվածը ուսուցչի նախնական ներկայացման և իրեն հանձնա­րարված մասի դասա­նյութի բովանդա­կու­թյան ուսումնասիրման հիման վրա:  1-ին խումբն ուսում­նասիրում և պաստա­ռի վրա արտացոլում է պետությունների խմ­բավորումը՝ ըստ տա­րածքի մեծության և բնակ­չության թվի, 2-րդը՝ ըստ պետա­կան կառա­վար­ման ձևի, 3-րդը՝ ըստ տա­րած­­քային կառուց­ված­քի, 4-րդը՝ ըստ աշխար­­հագրա­կան դիրքի, 5-րդը՝ ըստ սոցիալ-տնտեսական զարգացման մակար­դա­կի: |
| **5. Գիտելիքների ամրապնդում**  **(15 րոպե)** | Ձևավորել ձեռք բերած գիտե­լիք­ները ներկայաց­նելու, մեկնաբա­նելու, կի­րա­ռելու կարո­ղու­­թյուն­ներ: | Ուսուցիչը կատարում է ձևավորող գնահատում՝ հետևելով խմբերում սո­վո­րողների աշխատանքին, հարցեր տալով, լսելով և դիտարկելով սովո­րող­ների խմբային անհատական աշ­խատանքը: | | Խմբերը փակցնում են պաստառները, և դա­սա­րանը կատարում է «շր­ջա­գայություն պատ­­­կերա­սրա­հում»՝ լսելով յու­րա­քանչյուր խմբից մեկ աշակերտի հա­մա­ռոտ ներկայա­ցումը (2-3 րոպե): |
| **6. Տնային հանձ­նարա­րություն**  **(2-3 րոպե)** | Ներկայացնել տնա­յին առա­ջադ­րանքը: | Հանձնարարում է տանը ուրվագծային աշխարհի քաղաքական քարտեզի վրա համապատասխան տառային նշանա­կումով տալ միապե­տությունները (Մ նշանակում), դաշնային պետու­թյուն­ները (Դ նշանակում): | | Գրի են առնում հիմ­նական հասկացու­թյուն­ները: |
| **7. Անդրադարձ**  **(3-4 րոպե)** | Ամփոփել դա­սը՝ վերլուծելով և գնահատելով կատարված աշխատանքը: | Սովորողներին տրվում են հետևյալ հարցերը.  - Ո՞րն էր այսօրվա դասի թեման:  - Ի՞նչ հետաքրքիր բան իմացաք այսօր, նշեք դասի դրական կող­մերը:  Վերջում ուսուցիչն ամ­փո­փում է արդյունքները: | | Պատասխանում են տրվող հարցերին, ներկայացնում առա­ջարկություններ: |